Ufas starptautiskā lidosta
Ufas starptautiskā lidosta (krievu: Международный аэропорт Уфа, baškīru: Өфө халыҡ-ара аэропорты) ir starptautiskā lidosta, kas primāri apkalpo Krievijas pilsētu Ufu Baškortostānā. 2018. gadā lidosta apkalpoja 3,22 miljonus pasažieru, pēc šī rādītāja tā ir vienpadsmitā lielākā lidosta Krievijā un lielākā lidosta Volgas federālajā apgabalā un Baškortostānā. Tā bija uzņēmuma BAL Bashkirian Airlines bāzes lidosta līdz 2006. gadam, kad uzņēmums tika likvidēts.